Яшчэ толькі вітаючы ўдзельнікаў злёту, першы сакратар абласнога камітэта ГА “БРСМ” Віктар Іваноў нацэліў маладых работнікаў на складаную барацьбу. Вельмі ж насычаная праграма фэсту. Пачаўся ён з адкрытага дыялогу “Дыялог пакаленняў. Выбірай BY”. Адзінае не конкурснае мерапрыемства было прысвечана размове аб выніках алімпіяды ў Рыа. Тут не было балаў і каманд, толькі шчырая гутарка. Творчы блок конкурсаў працягнула візітоўка каманд-удзельніц. У Год культуры яна павінна была быць творчай як ніколі, і мы пачулі пажаданні арганізатараў. На сцэне гучалі песні і жывы гук інструментаў. Работніцы ДУА “ДШМ г. Косава” Кацярына Ганчарук і Таццяна Говін уразілі ўсіх гульнёй на баяне і скрыпцы. Другімі мы сталі ў конкурсе бівуакаў “Беларускі хутарок”. У жартоўнай форме ўдзельнікі паказалі работу роднай гаспадаркі ААТ “Новыя Стайкі”, і гэта прыйшлося па густу журы. А песня “Я люблю Беларусь” у выкананні Арцёма Аўцынава і Кацярыны Ганчарук прынесла нам яшчэ адно серабро “Прыбужжа” ў конкурсе “Мы спяваем пра цябе, Беларусь”.